
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 4290-6/2014
Előterjesztést készítette: Seprősné Cseri Ágota 
Előterjesztés elkészítésének időpontja: 2014. május 8.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: Mérleg és eredmény-kimutatás, Kiegészítő melléklet, Könyvvizsgálói jelentés
E L Ő T E R J E S Z T É S

Sülysáp Város Önkormányzata Képviselő-testületének

2014. május 15-én tartandó munkaterv szerinti ülésére

5. napirendhez

Tárgy: TÁVÜSZ Kft. 2013. évi egyszerűsített éves beszámolója
Tisztelt Képviselő-testület!
A Magyarország helyi önkormányzatairól szóló 2011. évi CLXXXIX. törvény 13. § (1) bekezdése alapján a helyi közügyek, valamint a helyben biztosítható közfeladatok körében ellátandó helyi önkormányzati feladatok többek között a településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása); a környezet-egészségügy (köztisztaság, települési környezet tisztaságának biztosítása, rovar- és rágcsálóirtás); a helyi környezet- és természetvédelem, vízgazdálkodás, vízkárelhárítás;

E faladatokat Sülysáp Város Önkormányzata a tavalyi évben is az általa 1993-ban alapított, immár a Tápiómenti Településüzemeltetési és Szolgáltató Korlátolt Felelősségű Társaság nevet viselő gazdasági társaság révén látta el.  

A feladat-ellátás anyagi fedezete több részből tevődik össze, egyrészt a meghatározott feladatokra átadott pénzeszközből, illetve az üzemeltetésre átadott vagyon bevételéből, illetve a Társaság egyéb lakossági szolgáltatásokat is ellát, úgymint szennyvízszállítás, melyből saját bevétele keletkezik. Tevékenysége igen széleskörű: az intézményi karbantartástól, a közterületek, közutak karbantartásán át, az egyéb Önkormányzatnál felmerülő igényekig, feladatokig terjed. 

A feladat-ellátáshoz szükséges eszközök egy része az Önkormányzat tulajdonát képezi, melyek üzemeltetésre átadásra kerültek, más részük a gazdasági társaság saját eszközállománya. 

A számvitelről szóló 2000. évi C. törvény 4. § alapján a TÁVÜSZ Kft. működéséről, vagyoni, pénzügyi és jövedelmi helyzetéről az üzleti év könyveinek zárását követően, e törvényben meghatározott könyvvezetéssel alátámasztott beszámolót készített.
A számviteli politikában meghatározottak alapján a Társaság "A" típusú Mérleg, és összköltség eljárás szerinti eredmény-kimutatást készít, mely beszámolóhoz kiegészítő mellékletben részletezi a mérleg tételeit. A beszámoló könyvvizsgáló által ellenőrzött.

A társaság adózás előtti eredménye 1.402 e Ft, mely a hatályos törvényi szabályozás alapján nem éri el az elvárt mértéket, ami az árbevétel 2 %-a. A társasági adófizetési kötelezettség az elvárt jövedelem alapján kerül megfizetésre. Az üzleti év zárásakor, minden olyan tétel lekönyvelésre került, ami az adott évet érinti, illetve elszámolásra kerültek olyan „régi” tételek, amelyek eredete már nyomon követhetetlen (passzív időbeli elhatárolás).
A bevételek alakulásánál látható, hogy a korábbi évekhez képest az egyéb bevétel jóval magasabb. Ennek egyik oka, hogy a tárgyévben vízdíjból származó bevétel már nem volt, így a feladatellátásra kapott támogatás összege a 23.000 e Ft-ról 32.700 e Ft-ra emelkedett. A költségek alakulását szintén befolyásolta a vízhálózat átadása, mert az anyagjellegű költségek nagymértékben csökkentek. A bérek azért nem változtak ennek arányában, mert az ÖKOVÍZ-nek átadott létszám helyébe átvételre került 12 fő az iskolák üzemeltetéséhez.
Az értékcsökkenés alakulását az eladott eszközök állományból történő kivezetése befolyásolta.

A mérleg főösszegének változását a készletek értékesítése, a követelések csökkenése, valamint a pénzeszközök csökkenése okozza.
A Polgári Törvénykönyvről szóló 2013. évi V. törvény 3:109. § (2) és (4) bekezdése szerint a gazdasági társaság számviteli törvény szerinti beszámolójának jóváhagyása a legfőbb szervének feladata. Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz, és a döntés az ügyvezetéssel való közléssel válik hatályossá.

Mindezek alapján kérem a beszámoló szíves megtárgyalását és elfogadását.
…/2014. (V. 15.) ÖKT határozati javaslat

Sülysáp Város Önkormányzatának Képviselő-testülete mint a TÁVÜSZ Kft. (székhelye: 2241 Sülysáp, Szent István tér 1.; cgj.: 13-09-067737) képviseli: Füles József ügyvezető) legfőbb szerve a Társaság 2013. évi Egyszerűsített éves beszámolóját a Ptk. 3:109. §-a alapján jóváhagyja.
Határidő: 2014. május 31.
Felelős: polgármester, 
Sülysáp, 2014. május 8.

Horinka László s.k. 


polgármester
Láttam! 

Sülysáp, 2014. május 8.

Tóth Krisztina s.k.

jegyző 

PAGE  
2/2

